Feliksas Tiškevičius-Lonckis

Feliksas Tiškevičius-Lonckis (, 1905 m. gegužės 18 d. Palangoje – 1970 m. rugpjūčio 27 d. Compton House, Velsas) – Lietuvos-Lenkijos bajoras, didikas, Lelijos herbo grafas.

Biografija 
Kilęs iš Lietuvos didikų Tiškevičių giminės antrosios Biržų-Kretingos šakos. Tėvas Feliksas Tiškevičius. Motina Antanina Sofija Loncka. Broliai Jonušas Marija Tiškevičius-Lonckis, Stanislovas Marija Tiškevičius ir Alfredas Marija Tiškevičius .

Užaugo Palangoje. Įvaikintas dėdės, motinos brolio Stanislovo Antano Lonckio, persikėlė į Lenkija. 1939 m. buvo Lenkijos kariuomenės 17-ojo ulonų pulko, o nuo 1942 m. – Lenkijos ginkluotųjų pajėgų 12-ojo ulonų pulko atsargos jaunesnysis leitenantas. Baigiantis Antrajam pasauliniam karui, pasitraukė į Vakarus, gyveno Velse.

Šeima 
Vedė du kartus. Pirmoji žmona (1930–1948) buvo Jadvyga Ževuska (Jadwiga hr. Rzewuska, 1904 m. birželio 8 d. Odesoje, Ukraina – 1992 m. balandžio 10 d. Paryžiuje. Antroji žmona 1949 m. buvo Elisabeth Margaret Bristow-Loynes (1914 m. sausio 27 d. Wyverstone, Suffolk – 1991 m. kovo 26 d. Wimbrne, Dorset).

Vaikai:
 Janina Marija Antanina Tiškevič-Loncka-Šedo (Janina Maria Antonina Tyszkiewicz-Łącka-Chedeau, g. 1931 m. rugsėjo 9 d. Varšuvoje)
 Steponas Antanas Tiškevičius (Stephan Anthony Tyszkiewicz, g. 1949 m. liepos 2 d. Margate, Kent, Didžioji Britanija). 1993 m. vedė Oną Ruškovską (Anna Ruszkowska).

Dvarai 
Iš dėdės Stanislovo Antano Lonckio (Stanisław Antoni Łącki, 1866–1937 m.), paveldėjo Lenkijos Silezijoje Lvuveko majoratą.

Šaltiniai 

 Julius Kanarskas. Palangos Švč. Mergelės Marijos Ėmimo į dangų bažnyčios fundatoriai grafai Tiškevičiai. – Palanga. Švč. Mergelės Marijos Ėmimo į dangų bažnyčia: istorijos, architektūros, meno kūrinių, archyvų tyrimai / sudarė Danutė Mukienė. – [Vilnius]: Regionų kultūrinių iniciatyvų centras: Lietuvos dailės muziejus (Vilnius: Petro ofsetas) 2007, p. 115–127.
 Julius Kanarskas. Grafai Tiškevičiai (genealoginis medis). – Kretingos muziejus grafų Tiškevičių dvare. Kretinga (Klaipėda: Druka), 2010.

Nuorodos 
 Palangos gintaro muziejus 

Tiškevičiai